Þórdís Kolbrún R. Gylfadóttir , ferðamála - , iðnaðar - og nýsköpunarráðherra , hefur lagt fram frumvarp um breytingar á lögum um ívilnanir til nýfjárfestinga á Íslandi . Á meðal breytinga er að útilokað er að veita ívilnanir til starfsemi í stál - , kola - , skipasmíða - , gervitrefja - og flutningsgeiranum . Auk þess er ráðherra veittar frekari heimildir til tengja veitingu ívilna við ákveðnar stefnur stjórnvalda þar á meðal umhverfisstefnu í frumvarpinu . Frumvarpið tilkomið vegna athugasemda frá ESA og Ríkisendurskoðun Frumvarp Þórdísar Kolbrúnar kveður á um breytingu á lögum um ívilnanir til nýfjárfestinga á Íslandi en markmið laganna er að efla nýfjárfestingu í atvinnurekstri , samkeppnishæfni Íslands og byggðaþróun með því að tilgreina hvaða ívilnanir heimilt er að veita vegna nýfjárfestinga hér á landi og hvernig þeim skuli beitt . Frumvarpið eru tilkomið meðal annars vegna athugsemda frá Eftirlitsstofnunar EFTA ( ESA ) og Ríkisendurskoðunar . Í mars 2018 gerði ESA athugasemdir við núgildandi lög um nýfjárfestingar en samkvæmt ESA eru þau ekki í fullu samræmi við reglugerð Evrópusambandsins um almenna hópundanþágu . Þá hefur Ríkisendurskoðun greint frá því að bæta þarf verklag og auka kröfur við gerð ívilnunarsamninga um nýfjárfestingar hjá stjórnvöldum . Í greinargerð frumvarpsins er fjallað um niðurstöður stjórnsýsluútttekar Ríkisendurskoðurnar á aðkomu og eftirlit stjórnvalda með uppbyggingu og rekstri kísilvers Sameinaðs Sílikons sem birt var í maí 2018 . Í skýrslunni er alls sjö ábendingum beint til stjórnvalda . Þar á meðal að mikilvægt sé að vanda undirbúning , gerð og eftirfylgni samninga um ívilnanir . Atvinnuvega - og nýsköpunaráðuneytið þurfi að bæta eftirfylgni og eftirlit með framkvæmd slíkra samninga og veita handhöfum ívilnana nauðsynlegt aðhald . Auglýsing Jafnframt telur Ríkisendurskoðun að tryggja þurfi að óháðir aðilar kanni til hlítar hvort skilyrði séu uppfyllt og meti sjálfstætt þau gögn og þær áætlanir sem umsækjendur leggja fram . Að lokum bendir Ríkisendurskoðun á að ráðuneytið þurfi að kanna hvort kveða megi skýrar á um skyldur þeirra aðila sem fá ívilnanir með samningum og hvort hagsmuna ríkisins sé betur gætt þannig . Í greinargerð frumvarpsins segir að eftir að farið var yfir athugasemdir ESA og Ríkisendurskoðunar var niðurstaðan sú að aðrir valkostir en breyting á lögum um ívilnanir . Nú fá stórfyrirtæki aðeins veitt aðstoð ef það er í þágu nýrrar atvinnustarfsemi Í nýja frumvaprinu er meðal annars bætt við upptalningu á þeirri starfsemi sem útilokað er að veiting ívilnanir nái til , það er starfsemi í stál - , kola - , skipasmíða - , gervitrefja - , og flutningsgeirunum . Auk þess er bætt við skilyrði sem stór fyrirtæki þurfi að uppfylla . Eftir breytinguna þá er aðstoð til stórra fyrirtækja einungis veitt vegna nýfjárfestingar í þágu nýrrar atvinnustarfsemi í viðkomandi landshluta . Ný atvinnustarfsemi á við um starfsemi sem er ekki í landshlutanum . Jafnframt er bætt við skilyrði um við mat á því hvort veita eigi ívilnun skal gætt að viðkomandi nýfjárfestingarverkefni sé í samræmi við áherslur í þingályktun um stefnu stjórnvalda um nýfjárfestingar sem samþykkt var 2016 . Veitt heimild til að tengja ívilanir við stefnu stjórnvalda á hverjum tíma Ennfremur er reglugerðarheimild ráðherra rýmkuð í frumvarpinuog honum veittar frekari heimildir til að tengja veitingu ívilnana við ákveðnar stefnur stjórnvalda á hverjum tíma . Til að mynda væri þá hægt að tengja veitingu ívilnana við nýsköpunarstefnu stjórnvalda , byggðastefnu og umhverfisstefnu . Í greinargerðinni kemur fram að stjórnvöld stefni að því að allar stærri áætlanir ríkisins verði metnar út frá loftslagsmarkmiðum . „ Stjórnvöld leggja áherslu á þátttöku allra geira samfélagsins og almennings í að draga úr losungróðurhúsalofttegunda og styðja við nýsköpun , “ segir í greinargeðrinni . Því gætu ívilnanir til nýfjárfestinga byggst á því að verkefnin hafi verið metin út frá loftslagsáhrifum og alþjóðlegum skuldbindingum Íslands um samdrátt í gróðurhúsalofttegundum . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .